cyanic-selkie/wikianc huggingface dataset:
কেন শিমুরা
অসুস্থতা ও মৃত্যু
২৪ মার্চ শিমুরা ইসিএমও (এক্সট্রাকর্পোরাল মেমব্রেন অক্সিজেনেশন) করার সুবিধা রয়েছে এমন একটি হাসপাতালে স্থানান্তরিত হন। কিনেমা নো কামিসমা () নামক চলচ্চিত্রে তার অভিনয় করার কথা থাকলেও ২ মার্চ তা বাতিল করা হয়। এছাড়া, টোকিও শহরের কিছু অংশে ২০২০ টোকিও গেমসের অলিম্পিক মশালও তার বহন করার কথা ছিল। কিন্তু, তার আগেই ২০২০ সালের ২৯ মার্চ টোকিওর শিনজুকুতে অবস্থিত ন্যাশনাল সেন্টার ফর গ্লোবাল হেলথ অ্যান্ড মেডিসিনে শিমুরা শেষ নিঃশ্বাস ত্যাগ করেন।
সুজিত মিনচেকর
সুজিত মিনচেকর হলেন একজন ভারতীয় রাজনীতিবিদ, যিনি মহারাষ্ট্রের কোলহাপুর জেলার। তিনি বর্তমানে শিবসেনার সদস্য হিসাবে মহারাষ্ট্রের কোলহাপুরের হাতকানাঙ্গলে বিধানসভা কেন্দ্র থেকে বিধানসভার সদস্য। তিনি ২০০৯ এবং ২০১৪ এর জন্য মহারাষ্ট্র বিধানসভায় পরপর দুই মেয়াদে নির্বাচিত হয়েছেন
নেহা মেহতা
নেহা মেহতা (জন্ম: ৯ জুন ১৯৭৮) হলেন একজন ভারতীয় টেলিভিশন অভিনেত্রী। তিনি সাব টিভিতে সম্প্রচারিত জনপ্রিয় টেলিভিশন ধারাবাহিক তারাক মেহতা কা উল্টা চশমায় "অঞ্জলি মেহতা" চরিত্রে অভিনয়ের জন্য অধিক পরিচিতি লাভ করেছেন।
ব্যক্তিগত জীবন
মেহতা ভারতের গুজরাতে ১৯৭৮ সালের ৯ই জুন তারিখে জন্মগ্রহণ করেন। মেহতার পূর্বসূরী গুজরাতের পাটানের অন্তর্গত, কিন্তু তিনি আহম্মেদাবাদ ও বড়োদরায় তার শৈশব অতিবাহিত করেন। তিনি গুজরাতি সাহিত্যের সাথে গভীরভাবে জড়িত একটি পরিবারে বড় হয়েছেন। এছাড়াও তিনি নিজে হচ্ছেন একজন গুজরাতি স্পিকার। তার বাবা একজন জনপ্রিয় লেখক, যিনি তাকে অভিনেত্রী হতে অনুপ্রাণিত করেছিলেন। তিনি ভারতীয় ক্লাসিক্যাল নৃত্য এবং ভোকাল ও নাটক বিভাগে মাস্টার্স ডিগ্রি অর্জন করেছেন।
ক্যারিয়ার
বেশ কয়েক বছর ধরে মেহতা গুজরাতের মঞ্চে অভিনয় করেছেন। ২০০১ সালে জি টিভি চ্যানেলের ধারাবাহিক ডলার বহুতে অভিনয়ের মাধ্যমে অভিনয় জগতে পদার্পণ করেন। ২০০২ থেকে ২০০৮ সাল পর্যন্ত তিনি স্টার প্লাসে প্রচারিত ধারাবাহিক ভাবি তে প্রধান চরিত্রে অভিনয় করেছেন। এটি ভারতের চতুর্থতম চলমান টেলিভিশন ধারাবাহিক ছিল।
২০০৮ সালের ২৮শে জুলাই তারিখ হতে,, তিনি সাব টিভিতে সম্প্রচারিত টেলিভিশন ধারাবাহিক তারাক মেহতা কা উল্টা চশমায় অঞ্জলি মেহতার চরিত্রে অভিনয় করছেন; যেটি বর্তমানে টেলিভিশন তার দীর্ঘতম কাজ। উক্ত ধারাবাহিকে অঞ্জলি মেহতা হচ্ছেন নাটকের প্রধান চরিত্র তারাক মেহতার (শৈলেশ লোধা) স্ত্রী। তার চরিত্রটি হচ্ছে একটি তরুণ, বাস্তববুদ্ধিসম্পন্ন এবং আধুনিক নারী। অঞ্জলি হচ্ছেন একজন খাদ্যনির্বাচনবিদ্যাবিত এবং তিনি তার স্বামী তারাক মেহতার খাদ্যের নিয়ন্ত্রণ করেন।
২০২০ সালের আগস্টে নেহা একটি নতুন প্রকল্প শুরু করার কারণে তারক মেহতা কা ওলতাহ চশমাহ শোটি ছেড়ে দেন।
অনন্ত বাসুদেব মন্দির
thumb|অনন্ত বাসুদেব মন্দির right|thumb|250px|মন্দিরের দেওয়ালের টেরাকোটা ভাস্কর্য অনন্ত বাসুদেব মন্দির হল ভারতের পশ্চিমবঙ্গ রাজ্যের হুগলি জেলার বাঁশবেড়িয়ার হংসেশ্বরী কালীমন্দির চত্বরে অবস্থিত একটি কৃষ্ণ মন্দির। ১৬৭৯ সালে রাজা রামেশ্বর দত্ত এই মন্দিরটি নির্মাণ করান। মন্দিরটি তার দেওয়ালের কারুকাজের জন্য বিখ্যাত। মন্দিরটি একরত্ন শৈলীতে নির্মিত। মন্দিরের চূড়াটি অষ্টভূজাকার। মন্দিরের গায়ে টেরাকোটায় রামায়ণ, মহাভারত ও কৃষ্ণলীলার ছবি খোদাই করা আছে।
উইল নিকলসন
উইলিয়াম ফস্ট (উইল) নিকলসন  (Will Nicholson) ছিলেন যুক্তরাষ্ট্রের একজন রাজনীতিবিদ যিনি ১৯৫৫ সাল থেকে ১৯৫৯ সাল পর্যন্ত ডেনভার, কলোরাডোর মেয়র হিসেবে কাজ করেছিলেন।
২০২৬
২০২৬ একটি সাধারণ বছর, যেটি বৃহস্পতিবার দিয়ে শুরু হবে। গ্রেগরীয় বর্ষপঞ্জী অনুযায়ী, এটি সাধারণ যুগ এবং অ্যানো ডোমিনি-এর ২০২৬তম বছর; ৩য় সহস্রাব্দ এবং ২১শ শতাব্দীর ২৬তম বছর; এবং ২০২০-এর দশকের সপ্তম বছর।
ধাতব হাইড্রোজেন
ধাতব হাইড্রোজেন হলো হাইড্রোজেনের একটি দশা। এই দশায়, হাইড্রোজেন তড়িৎ পরিবাহীর মত আচরণ করে। ১৯৩৫ সালদ তাত্ত্বিক ক্ষেত্রে ইউজিন পল উইগনার ও হিলার্ড বেল হান্টিংটন কর্তৃক তাত্ত্বিকভাবে এই দশার প্রস্তাবনা করা হয়।
বরাহ
বরাহ হলেন হিন্দু দেবতা বিষ্ণুর অবতার। এই অবতারে বিষ্ণু বন্য শূকরের রূপ ধারণ করেছিলেন। পুরাণ বলে, তিনি হিরণ্যাক্ষ নামক রাক্ষসের হাত থেকে ভূদেবী পৃথিবীকে উদ্ধার করেন। হিরণ্যাক্ষ পৃথিবীকে মহাজাগতিক সমুদ্রের তলায় লুকিয়ে রেখেছিলেন তাঁর স্কন্দ বা স্তন্য পান করার পর। বিষ্ণু বরাহ-এর বেশ ধারণ করে এক হাজার বছর ধরে হিরণ্যাক্ষের সঙ্গে যুদ্ধ করে তাকে পরাজিত,নিহত ও রাক্ষসবধ করেন। তারপর পৃথিবীকে মহাজাগতিক সমুদ্রের তলা থেকে উদ্ধার করেন। এবং ভগবান বিষ্ণু বরাহ অবতারে ভূদেবী (পৃথিবীর-দেবী) কে পত্নী হিসাবে গ্ৰহণ করেন।
ধাতব হাইড্রোজেন
উচ্চ চাপ ও তাপে ধাতব হাইড্রোজেন কঠিনের পরিবর্তে তরল অবস্থায় থাকে এবং গবেষকরা মনে করেন, বৃহস্পতি, শনি ও কিছু বহির্গ্রহের মহাকর্ষীয়ভাবে সংকোচিত ও উত্তপ্ত অভ্যন্তরে অনেক পরিমাণে এদের উপস্থিতি থাকতে পারে।
বরাহ
শিল্পকলায় দুভাবে বরাহের চিত্র আঁকা হয়ে থাকে। কখনও তাকে দেখানো হয় সম্পূর্ণ পশুর রূপে; আবার কখনও দেখানো হয় আধা-মানুষ, আধা-পশুর রূপে। দ্বিতীয় রূপটিতে তার চারটি হাত; চার হাতে শঙ্খ-চক্র-গদা-পদ্ম-ত্রিশূল; এবং বরাহদন্তে ধরা থাকে পৃথিবী। বরাহ অবতার প্রলয়ের পর পৃথিবীর নবজন্ম ও নতুন কল্প প্রতিষ্ঠার প্রতীক। বরাহ পুরাণে বরাহ অবতারের পূর্ণাঙ্গ উপাখ্যান পাওয়া যায়।
ধাতব হাইড্রোজেন
চাপের অধীন হাইড্রোজেন
পর্যায় সারণীতে হাইড্রোজেনকে ক্ষার ধাতু সমূহের শ্রেণীর সবার উপরে স্থান দেওয়া হলেও সাধারণ পরিস্থিতিতে হাইড্রোজেন ক্ষার ধাতু সমূহের বৈশিষ্ট্য প্রকাশ করে না। পরিবর্তে, এটি হ্যালোজেন ও পর্যায় সারণির দ্বিতীয় সারির মৌল যেমন নাইট্রোজেন বা অক্সিজেনের অনুরূপ দ্বিপরমাণুক অণু (H2) গঠন করে। বায়ুমন্ডলীয় চাপে, দ্বিপরমাণুক হাইড্রোজেন হলো গ্যাস যা অতি নিম্ন তাপমাত্রায় তরল বা কঠিনে পরিণত হয় (পরম শূন্যের ২০ ডিগ্রি ও ১৪ ডিগ্রি উপরে)। ইউজিন পল উইগনার ও হিলার্ড বেল হান্টিংটন প্রস্তাবনা দেন যে, ২৫ GPa (২৫০,০০০ atm; ৩,৬০০,০০০ psi) এর কাছাকাছি বিশাল পরিমাণ চাপে হাইড্রোজেন ধাতু ধাতব বৈশিষ্ট্য প্রদর্শন করবেঃ পৃথক H2 অণুর পরিবর্তে (দুইটি প্রোটন ও দুইটি ইলেক্ট্রনের মধ্যে বন্ধনে গঠিত) প্রোটন ও সঞ্চারণশীল ইলেকট্রনের একটি কঠিন ল্যাটিস নিয়ে একটি বাল্ক দশা গঠিত হবে। তখন থেকে, পরীক্ষাগারে ধাতব হাইড্রোজেন তৈরীকে বলা হচ্ছে "দ্যা হলি গ্রেইল অভ হাই-প্রেসার ফিজিক্স" (উচ্চ-চাপ পদার্থ বিজ্ঞানের পবিত্র ঈস্পিত বস্তু)।
অবশেষে দেখা যায় যে প্রাথমিকভাবে যে চাপের কথা বলা হয়েছিলো তা আসলে অনেক কম। পরবর্তী গণনা অনুযায়ী চাপ অনেক বেশি কিন্তু সম্ভাব্যভাবে অভিগম্য যার মান ৪০০ GPa (৩,৯০০,০০০ atm; ৫৮,০০০,০০০ psi)।
ভাসিলি গ্রসম্যান
ভাসিলি গ্রস্‌ম্যান (Vasily Grossman) (১৯০৫-১৯৬৪) একজন খ্যাতনামা রুশ লেখক ও সাংবাদিক ছিলেন। দ্বিতীয় বিশ্বযুদ্ধের প্রেক্ষাপটে রচিত উপন্যাস জীবন ও নিয়তি (Life and Fate) তার শ্রেষ্ঠ গ্রন্থ।
জীবনী
গ্রস্‌ম্যান ইঊক্রেইনের এক ইহুদি পরিবারে জন্মগ্রহণ করেন। মস্কো সরকারী বিশ্ববিদ্যালয়ে পড়াকালীন সময়ে তার সাহিত্যচর্চা শুরু। প্রকৌশলী হিসেবে কর্মজীবন শুরু করলেও ত্রিশের দশকে এসে তা ছেড়ে দেন, সাহিত্যচর্চায় মনোনিবেশের উদ্দেশ্যে। এ সময়ে তিনি ছোটগল্প লেখক হিসেবে মোটামুটি সুনাম অর্জন করেন।
১৯৪১ সালে রাশিয়া দ্বিতীয় বিশ্বযুদ্ধে জড়িয়ে পড়ে। গ্রস্‌ম্যান স্বেচ্ছায় সেনাবাহিনীতে যোগদান করেন। সেনাবাহিনীর পত্রিকার প্রতিবেদক হিসেবে তিনি যুদ্ধক্ষেত্রে তিন বছর অতিবাহিত করেন। দ্বিতীয় বিশ্বযুদ্ধে রাশিয়ার সবচেয়ে গুরুত্বপূর্ণ যেসব যুদ্ধক্ষেত্র - মস্কো, স্টালিনগ্রাদ, কুর্স্ক (Kursk) ও বার্লিন - প্রতিটি তিনি স্বচক্ষে প্রত্যক্ষ করেন। পূর্ব ইউরোপে নাত্‌সি হত্যাযজ্ঞের (Holocaust) প্রথম স্বাক্ষী ও লিপিকারদের মধ্যেও তিনি অন্যতম। মাইদানেক ও ট্রেব্লিংকা ক্যাম্পের উপর প্রথম প্রতিবেদনগুলো লিখেন। এ সময়ে তার লেখনী তাকে ব্যাপক খ্যাতি এনে দেয়।
জীবন ও নিয়তি(১৯৫৯)
কিন্তু যুদ্ধের পর রুশ সরকারের ইহুদি-বিরোধী কার্যকলাপে তার মোহ ভেঙ্গে যায়। গ্রস্‌ম্যান সোভিয়েত ব্যবস্থার উপর বিশ্বাস হারিয়ে ফেলেন। ১৯৫৯ সালে তার মহাগ্রন্থ জীবন ও নিয়তি যখন লেখা শেষ করেন, সোভিয়েত সরকার সেটির প্রকাশনা নিষিদ্ধ করে দেয়। সোভিয়েত ইউনিয়নের কমিউনিস্ট পার্টি-র তৎকালীন দ্বিতীয় সচিব মিখাইল সুস্‌লভ তাকে জানান যে তার উপন্যাস আগামী দুশো বছরে ছাপা হবে না। গ্রস্‌ম্যান মস্কো ক্রেমলিন-এ তৎকালীন পার্টি প্রধান নিকিতা ক্রুশ্চেভ-এর কাছে চিঠি লেখেন। ১৯৬৪ সালে মারা যাবার আগে পর্যন্ত তিনি জানতেন না বইটি আদৌ কোনদিন প্রকাশিত হবে কি না।
অবশেষে ১৯৮০ সালে সুইজারল্যান্ডে বইটি মুক্তি পায়। এবং ১৯৮৮ সালে মিখাইল গর্বাচভের শাসনামলে রাশিয়াতেও প্রকাশ পায়। উপন্যাসটি স্টালিনগ্রাদের যুদ্ধের প্রেক্ষাপটে লেখা। এই উপন্যাসে গ্রস্‌ম্যান সোভিয়েত স্বৈরাচার ও নাত্‌সি স্বৈরাচারের তুলনা করেন এবং রুশ জাতির নিপীড়নের কথা তুলে ধরেন। কোন কোন সমালোচক গ্রস্‌ম্যানের লেখাকে তল্‌স্তয়ের সাথে তুলনা করেছেন। ফ্রান্সের ল্য মোঁদ পত্রিকা বইটিকে 'শতাব্দীর সেরা রুশ উপন্যাস' হিসেবে আখ্যায়িত করে।
ঠার
ঠারঃ বেদে জনগোষ্ঠির ভাষা বাংলাদেশ পুলিশের একজন কর্মকর্তা হাবিবুর রহমান রচিত বেদে সম্প্রদায়ের বিলুপ্তপ্রায় মাতৃভাষা নিয়ে গবেষনামূলক একটি গ্রন্থ। ঠার ভাষার ব্যাকারণ আর ভাষাতাত্ত্বিক আলোচনা এই বইয়ের প্রধান কীর্তি। দীর্ঘ ৮ বছরেরও অধিক সময় ধরে বেদেদের এই ভাষার ওপর গবেষনার পর বইটি রচনা সম্পন্ন করেন হাবিবুর রহমান। ২০২৩ সালে "ঠার: বেদে জনগোষ্ঠীর ভাষা" গ্রন্থের জন্য লেখক হাবিবুর রহমান, আন্তর্জাতিক মাতৃভাষা পদকে ভূষিত হন।  ২০২২ সালের ২২ এ ফেব্রুয়ারী অমর ২১ এ গ্রন্থ মেলায় পাঞ্জেরী প্রকাশনী থেকে বইটি প্রকাশিত হয়।
ওয়াংখেড়ে স্টেডিয়াম
ওয়াঙখেড়ে স্টেডিয়াম (वानखेडे स्टेडियम) ভারতের মুম্বই শহরে অবস্থিত একটি ক্রিকেট স্টেডিয়াম। এতে ৪৫,০০০ দর্শকের ধারণ ক্ষমতা আছে। অতীতে এই মাঠে অনেক হাই প্রোফাইল ক্রিকেট খেলা হয়েছে, যার মাঝে রবি শাস্ত্রী একটি ওভার ছয়টা ছয় মারা থেকে শুরু করে ২০১১ ক্রিকেট বিশ্বকাপ ফাইনাল অনুষ্ঠিত হয়, যেখানে ভারত দ্বিতীয়বারের মত ওডিআই ক্রিকেট বিশ্বকাপ জয় করে। এছাড়াও এই স্টেডিয়াম শচীন টেন্ডুলকারের আন্তর্জাতিক টেস্ট ক্যারিয়ারের ঐতিহাসিক শেষ ম্যাচের সাক্ষী।
রূপেশ লক্ষ্মণ মহাত্রে
রূপেশ লক্ষ্মণ মহাত্রে ১৩তম মহারাষ্ট্র বিধানসভার সদস্য। তিনি শিবসেনার সদস্য হিসাবে ভিওয়ান্ডি পূর্ব বিধানসভা কেন্দ্রের প্রতিনিধিত্ব করেন। তিনি মহারাষ্ট্রের থানে জেলার একজন শিবসেনার রাজনীতিবিদ।
নিকোলাই কোল্টজফ
নিকোলাই কনস্টান্টিনোভিচ কলটসভ (রাশিয়ান: Николай Константинович Кольцов; ১৪ জুলাই ১৮৭২ - ২ ডিসেম্বর ১৯৪০) একজন রাশিয়ান জীববিজ্ঞানী এবং আধুনিক বংশাণুবিজ্ঞানের পথিকৃৎ ছিলেন। তাঁর ছাত্রদের মধ্যে ছিলেন নিকোলাই টিমোফিভ-রেসোভস্কি, ভ্লাদিমির পাভলোভিচ এফ্রোমসন, আলেকজান্ডার প্রম্পটভ, আলেকজান্ডার সার্জিভিচ সেরিব্রভস্কি এবং নিকোলাই ডাবিনিন। তাঁর ছাত্রদের সাথে তিনি জিনের সূক্ষ্ম গঠন প্রদর্শন করেন এবং কোষের গঠন পরীক্ষা করেন এবং কোষকঙ্কাল ধারণার সূচনা করেন। মার্ক্সবাদী মতাদর্শে জড়াইয়া পড়া এবং বংশাণুবিজ্ঞান এমন একটি বিজ্ঞান যা বর্ণবাদ, ফ্যাসিবাদ এবং সুপ্রজননবিদ্যা সমর্থন করার কারণে স্ট্যালিনবাদী রাশিয়ায় তাঁর কর্মজীবন সংক্ষিপ্ত হয়ে যায়। তিনি সরকারের নিপীড়নের কারণে অপ্রত্যাশিতভাবে মারা যান, সম্ভবত তার মৃত্যুদন্ড কার্যকর করা হয়েছিল।
জীবনী
কোল্টজফ একটি সম্ভ্রান্ত পরিবারে জন্মগ্রহণ করেন এবং ১৮৯৪ সালে মস্কো বিশ্ববিদ্যালয় থেকে স্নাতক ডিগ্রি লাভ করেন এবং সেখানে অধ্যাপক ছিলেন (১৮৯৫–১৯১১)। তিনি অক্টোবর বিপ্লবের ঠিক আগে ১৯১৭ সালের মাঝামাঝিতে ইনস্টিটিউট অব এক্সপেরিমেন্টাল বায়োলজি প্রতিষ্ঠা ও পরিচালনা করেন। তিনি কৃষি একাডেমির (ভাস্খনিল) সদস্য ছিলেন। তিনি জার শাসনের বিরুদ্ধে ছিলেন কিন্তু বিপ্লবের পরে তিনি নতুন নিয়মের বেশ কয়েকটি নীতির বিরোধিতা করেন। ১৯২০ সালে কোল্টজফ ভিচেকার উদ্ভাবিত অস্তিত্বহীন "সোভিয়েতবিরোধী কৌশল কেন্দ্র" এর সদস্য হিসাবে গ্রেপ্তার হন। প্রসিকিউটর নিকোলাই ক্রিলেঙ্কো কোল্টজফের মৃত্যুদণ্ডের দাবি করে (গ্রেপ্তার হওয়া প্রায় ১০০০ জনের মধ্যে ৬৭ জনকে মৃত্যুদন্ড দেওয়া হয়েছিল)। তবে ম্যাক্সিম গোর্কি ভ্লাদিমির লেনিনের কাছে ব্যক্তিগতভাবে আপিল করলে কোল্টজফকে মুক্তি দেওয়া হয় এবং কোল্টজফ ইনস্টিটিউট অফ এক্সপেরিমেন্টাল বায়োলজির প্রধান হিসাবে তার পদে পুনরধিষ্ঠিত করা হয়। সোভিয়েত ইউনিয়নের রাজনীতি জিন, কণা সম্পর্কে ধারণা তৈরি করেছিল যে জিনগুলি জীবনের পরিণতি ব্যক্তিস্বাধীনতার ধারণার বিরোধী হিসাবে মনে করতো। মার্কসবাদী মতাদর্শিকরাও বংশাণুবিজ্ঞানবিদদেরকে সুপ্রজননবিদ, বর্ণবাদী এবং ফ্যাসিস্টদের সাথে দলভুক্ত করেছিল এবং ট্রোফিম লিসেনকো প্রচারিত লামার্কিজম থেকে ধারণা গ্রহণ করে। ১৯৩৭ এবং ১৯৩৯ সালে লিসেনকো সমর্থকরা নিকোলাই কোল্টজফ এবং নিকোলাই ভাভিলভের বিরুদ্ধে একাধিক প্রচারমূলক নিবন্ধ প্রকাশ করে। তারা লিখেছে: "ইনস্টিটিউট অব জেনেটিক্স অব দ্য একাডেমি অব সায়েন্সের কেবলমাত্র অধ্যাপক কোল্টজফের ফ্যাসিস্টিক বাজে মন্তব্যকেই সমালোচনা করেনি, এমনকি ফ্যাসিবাদীদের বর্ণবাদী তত্ত্বকে সমর্থনকারী তাঁর "তত্ত্ব" থেকে নিজেকে বিচ্ছিন্নও করেননি"। ১৯৪০ সালে স্ট্রোকের কারণে তাঁর মৃত্যু হয়েছিল বলে দাবি করা হয়। তবে "প্রাণরসায়নবিদ ইলিয়া জবারস্কি প্রকাশ করেন যে কোল্টজফের অপ্রত্যাশিত মৃত্যু এনকেভিডি কর্তৃক বিষপ্রয়োগের ফলে হয়েছিল", এনকেভিডি হলো সোভিয়েত ইউনিয়নের গোপন পুলিশ বাহিনী। একই দিন তার স্ত্রী বিজ্ঞানী মারিয়া সাদভ্নিকোভা কোল্টজফা আত্মহত্যা করেন।
গবেষণা
নিকোলাই কোল্টজফ কোষবিদ্যা এবং মেরুদণ্ডী প্রাণীর শারীরস্থান নিয়ে কাজ করেছেন। ১৯০৩ সালে কোল্টজফ প্রস্তাব করেন যে কোষের আকৃতি টিউবুলের একটি নেটওয়ার্ক দ্বারা একটি কঙ্কাল তৈরির মাধ্যমে নির্ধারিত হয়েছে যা পরবর্তীতে কোষকঙ্কাল হিসাবে আখ্যায়িত হয়। তিনি কোষ গঠনের মূল প্রক্রিয়া হিসাবে সাইটোপ্লাজমে জেল-সোল ট্রানজিশনের ভূমিকা দেখেছিলেন। ১৯২৭ সালে কোল্টজফ প্রস্তাব করেছিলেন যে উত্তরাধিকারসূত্রে প্রাপ্ত বৈশিষ্ট্যগুলি "দৈত্য বংশগত অণু" এর মাধ্যমে উত্তরাধিকার সূত্রে প্রাপ্ত হবে যা "দুটি আয়না স্ট্র্যান্ড গঠিত যা প্রতিটি স্ট্র্যান্ডকে টেম্পলেট হিসাবে ব্যবহার করে একটি আধা-রক্ষণশীল ধরনের প্রতিলিপি তৈরি করবে"। কোল্টজফ ভার্চোর ধারণা সকল কোষ অন্য কোষ থেকে এসেছে এর উপর ভিত্তি করে সকল অণু পূর্বের অণু (প্রতিটি অণু অন্য একটি অণু থেকে আসে) অভিব্যক্তিটি ব্যবহার করেন। ১৯৫৩ সালে জেমস ডি. ওয়াটসন এবং ফ্রান্সিস ক্রিক যখন ডিএনএর গঠনের বর্ণনা দেন তখন এই ধারণাগুলি নির্ভুল হওয়ার বিষয়টি নিশ্চিত হওয়া যায়। ওয়াটসন এবং ক্রিক স্পষ্টতই কোল্টজফের কথা শোনেনি। মার্কিন বংশাণুবিজ্ঞানবিদ রিচার্ড গোল্ডশ্মিড্ট তাঁর সম্পর্কে লিখেছেন: "সেখানে ছিলেন উজ্জ্বল নিকোলাই কোল্টজফ, সম্ভবত শেষ প্রজন্মের সেরা রাশিয়ান প্রাণিবিজ্ঞানবিদ, আকর্ষণীয়, অবিশ্বাস্যরকম মার্জিত, স্বচ্ছ-চিন্তাবিদ, যারা তাকে চিনতেন প্রত্যেকেই তার প্রশংসা করেছেন"। তিনি অন্তঃকোষীয় গতিবিধিতে বৈদ্যুতিক শক্তি জড়িত থাকার কথা বলেছেন। তিনি এটিকে ক্যাটাফোরেসিস হিসাবে অভিহিত করেছেন।
আরও তথ্য
নোভোসিবির্স্ক অঞ্চলের একটি ছোট্ট পৌরসভা যেটি ২০০৩ সালে রাশিয়ান ফেডারেশনের বিজ্ঞান নগরীর মর্যাদা লাভ করে, নিকোলাই কোল্টজফের নামানুসারে সেটির নামকরণ করা হয়েছে কোল্টজফো ।
শাস্ত্রী পার্ক মেট্রো স্টেশন
শাস্ত্রী পার্ক মেট্রো স্টেশন দিল্লি মেট্রোর রেড লাইনে অবস্থিত। এটি দিল্লি জাতীয় রাজধানী অঞ্চলে অবস্থিত।
সাধারণ জ্ঞান
সাধারণ জ্ঞান হচ্ছে তথ্য যা সময়ের সাথে সাথে বিভিন্ন মাধ্যমে জমা করা হয়েছে । It excludes specialized learning that can only be obtained with extensive training and information confined to a single medium. General knowledge is an essential component of crystallized intelligence. It is strongly associated with general intelligence and with openness to experience.
Studies have found that people who are highly knowledgeable in a particular domain tend to be knowledgeable in many. General knowledge is thought to be supported by long-term semantic memory ability. General knowledge also supports schemata for textual understanding. In 2019, it was found in a survey that New Zealanders had "concerning" gaps in their general knowledge.
ক্যালসিয়াম আয়োডাইড
ক্যালসিয়াম আয়োডাইড একটি অজৈব যৌগ যার রাসায়নিক সংকেত CaI2। এটি ক্যালসিয়াম এবং আয়োডিনের একটি যৌগ।
প্রস্তুতি
ক্যালসিয়াম কার্বনেট, ক্যালসিয়াম অক্সাইড বা ক্যালসিয়াম হাইড্রোক্সাইডের সাথে হাইড্রোআয়োডিক এসিড বিক্রিয়া করে ক্যালসিয়াম আয়োডাইড তৈরি করা হয়:
CaCO3 + 2 HI (aq) → CaI2 (aq) + H2O + CO2 ↑
ধর্ম
ক্যালসিয়াম আয়োডাইড এমনিতে বর্ণহীন কঠিন পদার্থ। এটি জলগ্রাহী পদার্থ। অনার্দ্র অবস্থায় জলের থেকে প্রায় চার গুণ ভারী। এর ঘনত্ব ৩.৯৫৬ গ্রাম/সিসি। এই লবণটি জলে খুব দ্রবণীয়। এর ধর্মের সাথে ক্যালসিয়াম ক্লোরাইড লবণের ধর্মের যথেষ্ট মিল রয়েছে।
বিক্রিয়া
১৮৯৮ সালে হেনরি মোয়াসঁ সর্বপ্রথম ক্যালসিয়াম আয়োডাইডকে বিশুদ্ধ সোডিয়াম ধাতু দিয়ে বিজারিত করে বিশুদ্ধ ক্যালসিয়াম ধাতু তৈরি করতে সক্ষম হন।
CaI2 + 2 Na → 2 NaI + Ca
ক্যালসিয়াম আয়োডাইড ধীরে ধীরে বাতাসের অক্সিজেন এবং কার্বন ডাই অক্সাইডের সাথে বিক্রিয়া করে। এক্ষেত্রে আয়োডিন মুক্ত হয় বলে অবিশুদ্ধ ক্যালসিয়াম আয়োডাইড হালকা হলুদ বর্ণের হয়:
2 CaI2 + 2 CO2 + O2 → 2 CaCO3 + 2 I2
ব্যবহার
ক্যালসিয়াম আয়োডাইড ফটোগ্রাফিতে ব্যবহার করা হয়। বিড়ালের খাবারে আয়োডিনের ঘাটতি মেটাতে আয়োডিনের উৎস হিসাবে এই যৌগটির ব্যবহার দেখা যায়।
রেনেসাঁ দর্শন
রেনেসাঁ দর্শন (Renaissance philosophy) শব্দটি বুদ্ধিগত ইতিহাস-বিষয়ক পণ্ডিতদের দ্বারা ব্যবহৃত হয়, আর এর দ্বারা মোটামুটি ১৩৫৫ থেকে ১৬৫০ সালের মধ্যবর্তী সময় ইউরোপের চিন্তাধারাকে বোঝানো হয় (অবশ্য ইউরোপীয় প্রভাবে মধ্য ও উত্তর ইউরোপ এবং স্প্যানিশ আমেরিকা, ভারত, জাপান, চীনের চিন্তাধারার কথা বিবেচনা করলে এই সময়কাল আরও বর্ধিত হয়।)। এটা তাই মধ্যযুগীয় দর্শন (যা চতুর্দশ ও পঞ্চদশ শতকে আলবার্ট দ্য গ্রেট, টমাস আকুইনাস, অকহামের উইলিয়াম এবং পাদুয়ার মারসিলিয়াস এর মত উল্লেখযোগ্য ব্যক্তিবর্গের দর্শন দ্বারা প্রভাবিত হয়) এবং প্রাথমিক আধুনিক দর্শন (যা রেনে দেকার্ত এবং ১৬৩৭ সালে তার প্রকাশিত ডিসকোর্স অন মেথড এর প্রকাশের মাধ্যমে শুরু হয়) - উভয়ের সাথেই উপরিপাতিত হয়। দার্শনিকগণ সাধারণত এই সময়কালকে কম সূক্ষভাবে বিভাগ করেন, তারা মধ্যযুগীয় দর্শন থেকে সরাসরি প্রাথমিক আধুনিক দর্শনে চলে যান। দেকার্তের অব্যবহিত পূর্বের শতকগুলোতে দর্শনের ক্ষেত্রে কোন মৌলিক পরিবর্তন হয়নি বিবেচনা করে দার্শনিকগণ এমনটা করেন। কিন্তু বুদ্ধিবৃত্তিক ঐতিহাসিকগণ আবার এই সময়ের বিভিন্ন বিষয় যেমন উৎস্য, উপায়, শ্রোতা, ভাষা, সাহিত্যিক বিভাগসমূহ, ধারণা ইত্যাদিকে বিবেচনায় আনেন। এই নিবন্ধে রেনেসাঁ দর্শনের প্রসঙ্গ ও বিষয়ের পরিবর্তন এবং অতীতের সাথে এর উল্লেখযোগ্য অবিচ্ছিন্নতা- উভয় বিষয়েই আলোচনা করা হবে।
লুইস কাঠামো
লুইস ডট সূত্র, লুইস ডট ডায়াগ্রাম, লুইস ডট গঠন,, ইলেক্ট্রন ডট গঠন, অথবা লুইস ইলেক্ট্রন ডট গঠন (LEDS) নামেও পরিচিত। এটা এমন এক প্রকার ডায়াগ্রাম যা পরমাণু ও অণুর মধ্যে বন্ধন এবং অনুতে অবস্থান করতে পারে ইলেক্ট্রনের লোন পেয়ার দেখায়।   লুইস গঠন যেকোনো সমযোজী যোগ ও জটিল যোগের জন্য আঁকা যেতে পারে। লুইস কাঠামোর নামকরণ করা হয়েছে গিলবার্ট এন. লুইসের নামে তিনি ১৯১৬ সালে দ্য এটম এন্ড দ্য মলিকিউল নামক অনুচ্ছেদে প্রথম একে উল্লেখ করেন।
লুইস গঠন; যোগের রাসায়নিক প্রতীক ব্যবহার করে তার কাঠামোতে প্রত্যেক পরমাণুর অবস্থান প্রদর্শন করে। পরমাণুর মধ্যে রেখা একে (রেখার পরিবর্তে ডট জোড়াও ব্যবহার করা যেতে পারে) তার বন্ধন দেখানো হয়। যুগ্ন ডটের মাধ্যমে লোন পেয়ার সমৃদ্ধ অতিরিক্ত ইলেক্ট্রন পরমাণুর সন্নিকটেই, এই গঠনে অবস্থান করে।
উদাহরণ
AlCl3 ,BF3 ,SO3 ,FeCl3
হায়দ্রাবাদি পালোয়ান
ডান|থাম্ব|320x320পিক্সেল| ১৮৭০-এর দশকে অনুষ্ঠিত একটি প্রতিযোগিতা চলাকালীন হায়দ্রাবাদি পালোয়ানরা কুস্তির (ভারতীয় কুস্তির রূপ) জন্য প্রস্তুতি নিচ্ছে পালোয়ান বা পহলওয়ান ( উর্দু پہلوان শব্দটি মূলত ফার্সি থেকে এসেছে), এছাড়াও পেহেলওয়ান, পহেলওয়ান বা পেহলওয়ান শব্দ, ইংরেজিতে যার অর্থ কুস্তিগীর, সেগুলিও একই অর্থে ব্যবহৃত হয়। ভারতের হায়দ্রাবাদে, পালোয়ান শব্দটি সাধারণত দুই ধরনের মানুষের সম্পর্কে বলা হয়।
প্রথমত, এর অর্থ হল কুস্তিগীর, এরা হল সেই সমস্ত পালোয়ান যারা রাজকীয় যুগে কুস্তিগীর হিসাবে রাজাদের পৃষ্ঠপোষকতা লাভ করেছিল, তারা সারা পৃথিবী জুড়ে কুস্তিতে (ভারতীয় ফ্রি স্টাইল কুস্তি) শিরোনাম জিতে হায়দ্রাবাদ শহরের জন্য খ্যাতি ও সম্মান এনেছিল।
পালোয়ানের অন্য অর্থটি ভারতের বোম্বেতে এখন (মুম্বাই) ব্যবহৃত 'ভাই' শব্দটির মতোই, যারা ভারতের স্বাধীনতার পরে জমিদারদের মতো অভ্যাসের দিকে ঝুঁকেছিল এবং শহরের অপরাধে প্রধান দাঙ্গাবাজ হিসেবে বিবেচিত হত। এদের মধ্যে বেশিরভাগই ভূমি দখল, চাঁদাবাজির মতো অপরাধের সাথে জড়িত ছিল এবং আবাসন বা জমিজমা সংক্রান্ত ব্যবসা করত।
প্রাথমিকভাবে হায়দ্রাবাদে, পালোয়ানদের বেশিরভাগই আরবদের মধ্যে থেকে হত, স্থানীয়ভাবে যাদের বলা হত চৌশ। এইভাবে পালোয়ান নামটি সেই চৌশ কুস্তিগীরদের দেওয়া হয়েছিল। এতেই তারা জনসাধারণের দৃষ্টির সামনে এসেছিল (হায়দ্রাবাদের বেশিরভাগ লোকেরা মনে করত যে, চৌশরাই পালোয়ান)। প্রথম দিকের দিনগুলিতে, বাসিন্দারা তাদের সম্মান করত এবং জনসাধারণের সমস্যাগুলি নিষ্পত্তি করতে তাদের উৎসাহিত করা হত।
ইতিহাস
চৌশ পালোয়ানদের ইতিহাস নিজামের যুগে পাওয়া যায়। ১৮১৮ খ্রিস্টাব্দে তৃতীয় মীর আকবর আলি খান সিকান্দার জাহের সময় হাজরামাউত থেকে আসা কিছু আরব নাগপুরের ভোসলাদের কাছ থেকে এবং পুনা (বর্তমানে পুনে ) থেকে মুক্তি পেয়ে হায়দ্রাবাদে চলে আসে।
বৃদ্ধি
প্রাথমিকভাবে হায়দ্রাবাদে, পালোয়ানরা বেশিরভাগই আরবের মানুষ ছিল, যারা স্থানীয়ভাবে চৌশ নামে পরিচিত ছিল। এইভাবে, পালোয়ান উপাধিটি সেই চৌশ কুস্তিগীরদের নামেই সংরক্ষিত হয়ে গিয়েছিল, এবং এর মাধ্যমেই তারা জনসাধারণের সামনে চলে আসে (এভাবে হায়দ্রাবাদের বেশিরভাগ লোকই মনে করত যে সমস্ত পালোয়ানই চৌশ)। প্রথম দিকে, বাসিন্দারা তাদের সম্মান করত এবং জনসাধারণের সমস্যাগুলি নিষ্পত্তি করতে তাদের উৎসাহিত করা হত।
কেজিবি
কেজিবি (КГБ; ) রুশ ভাষার সংক্ষিপ্ত রূপ। সংস্থাটি সাবেক সোভিয়েত ইউনিয়নের রাষ্ট্রীয় গোয়েন্দা সংস্থা হিসেবে পরিচিত ছিল। ১৩ মার্চ, ১৯৫৪ থেকে ৬ নভেম্বর, ১৯৯১ সালে কেজিবি সোভিয়েত নিরাপত্তা সংস্থা, সোভিয়েত গোয়েন্দা সংস্থা কিংবা সোভিয়েত নিরাপত্তা পুলিশ সংস্থা হিসেবে সমগ্র বিশ্বে চিহ্নিত হয়ে আছে। সোভিয়েত নেতৃত্বের সাথে একমত না হলে কখনো কখনো কেজিবি'র নির্দেশনায় অত্যন্ত গুপ্তভাবে মানুষকে খুন করা হতো।
সোভিয়েত ইউনিয়ন ভেঙ্গে যাবার পর রুশ প্রজাতন্ত্র কেজিবি'র প্রধান উত্তরাধিকারী হিসেবে কেন্দ্রীয় নিরাপত্তা সংস্থা বা এফএসবি গঠিত হয়।
ইতিহাস
বেলারুশে জন্মগ্রহণকারী ফেলিক্স জারঝিনস্কিকে কেজিবি'র জনক নামে অভিহিত করা হয়। জারঝিনস্কি চেকা নামে একটি দল গঠন করেছিলেন যা সোভিয়েত ইউনিয়নে কেজিবি'র প্রথমদিকের সংগঠন নামে পরিচিত।
মার্চ, ১৯৫৩সালে লাভেরেন্তি বেরিয়া দু'টি পৃথক সংস্থা এমভিডি এবং এমজিবিকে একীভূত করে এমভিডি'র নিয়ন্ত্রণে আনেন। ঐ বছরেরই ডিসেম্বর মাসে বেরিয়া এবং তাঁর সহযোগী ছয় জনকে গোয়েন্দাবৃত্তির অভিযোগে বিচারের আওতায় নিয়ে এনে মৃত্যুদণ্ড প্রদান করা হয়। এর মাধ্যমেই এমভিডি'র পুনরায় বিভাজন ঘটানো হয়। পুণর্গঠিত এমভিডি পুনরায় এর পুলিশী এবং আইনের বলবৎকরণের শক্তি ফিরে পায়। নতুন সংস্থা হিসেবে কেজিবি অভ্যন্তরীণ এবং বহিঃস্থ নিরাপত্তামূলক কর্মকাণ্ড পরিচালনা করতে থাকে। মন্ত্রিপরিষদের সভায় তাদের প্রাত্যহিক কর্মকাণ্ডের প্রতিবেদন দাখিল ও জবাবদিহিতা করতে থাকে।
ভূমিকা
রাষ্ট্রীয় নিরাপত্তা পুলিশ হিসেবে কেজিবি ও এর সহায়ক অঙ্গ সংগঠনগুলো সোভিয়েত ইউনিয়নের রাজনীতিতে অত্যন্ত গুরুত্বপূর্ণ ভূমিকা পালন করেছে। জোসেফ স্টালিনের রাষ্ট্রের জঞ্জাল পরিস্করণে সহায়ক শক্তিরূপে সংস্থাটি ব্যবহৃত হয়েছিল । স্টালিনের মৃত্যু পরবর্তীকালে রাষ্ট্রীয় নিরাপত্তা পুলিশকে কঠোরভাবে আইন প্রণয়নপূর্বক কমিউনিস্ট পার্টির নিয়ন্ত্রণে ফিরিয়ে আনা হয়। কেজিবি'র সভাপতি হিসেবে ইউরি আন্দ্রোপভের নিয়ন্ত্রাধীনে ১৯৬৭–১৯৮২ সালে এটি সোভিয়েত বিচ্ছিন্নতাবাদী ও ভিন্নমতাবলম্বীদেরকে গভীরভাবে পর্যবেক্ষণ ও প্রধান লক্ষ্যবস্তুতে পরিণত করেছিল। এর সুবিশাল ও বিস্তৃত নেটওয়ার্কে অগণিত গুপ্তচর সংশ্লিষ্ট ছিল যা দলকেন্দ্রিক সোভিয়েত নেতৃত্বে বিরাটভাবে প্রভাব বিস্তার করেছিল । সংস্থাটি ১৯৭০-এর দশকের শেষার্ধ থেকে ১৯৮০-এর শুরুরদিকে কমিউনিস্ট পার্টির উচ্চপদস্থ কর্মকর্তাদেরকে দুর্নীতি বিরোধী প্রচারণায় লক্ষ্যবস্তুতে পরিণত করে ।
রাধিকা রঞ্জন প্রামাণিক
রাধিকা রঞ্জন প্রামাণিক (জন্ম ১৮ ডিসেম্বর ১৯৩২) ভারতের পশ্চিমবঙ্গের একজন শিক্ষায়তনিক ব্যক্তি ও রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভা ও লোকসভার প্রাক্তন সদস্য।
প্রারম্ভিক জীবন ও শিক্ষা
রাধিকা রঞ্জন প্রামাণিক ১৯৩২ সালের ১৮ ডিসেম্বর ২৪ পরগণার নালকোরায় জন্মগ্রহণ করেন। তার পিতার নাম নরেন্দ্রনাথ প্রামাণিক ও মাতার নাম ননীবালা প্রামাণিক। তিনি কলকাতা বিশ্ববিদ্যালয়ের আওতাভুক্ত বিজ্ঞান কলেজ থেকে স্নাতকোত্তর শিক্ষা অর্জন করেন।
কর্মজীবন
রাধিকা রঞ্জন প্রামাণিক ১৯৬৭, ১৯৬৯, ১৯৭১, ১৯৮২ ও ১৯৮৭ সালে মগরাহাট পূর্ব থেকে ভারতের কমিউনিস্ট পার্টি (মার্ক্সবাদী) এর প্রার্থী হিসেবে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন।    এরপর, তিনি ১৯৮৯, ১৯৯১, ১৯৯৬, ১৯৯৮ ও ১৯৯৯ সালে মথুরাপুর থেকে ভারতের কমিউনিস্ট পার্টি (মার্ক্সবাদী) এর প্রার্থী হিসেবে লোকসভার সাংসদ হিসেবে নির্বাচিত হন।     দল দুর্নীতিতে উৎসাহিত করে বলে অভিযোগ করার পর তাকে দল থেকে বহিষ্কার করে ভারতের কমিউনিস্ট পার্টি (মার্ক্সবাদী)।  পরবর্তীতে, তিনি তৃণমূল কংগ্রেসে যোগদান করেন।
ব্যক্তিগত জীবন
রাধিকা রঞ্জন প্রামাণিক ১৯৫৮ সালের ৫ আগস্ট মঞ্জুলিকা প্রামাণিকের সাথে বিবাহবন্ধনে আবদ্ধ হন। তাদের চার পুত্র ও দুই কন্যা আছে।
গ্রেভ অফ দ্য ফায়ারফ্লাইস
thumb|upright=1.5|গ্রেভ অফ দ্য ফায়ারফ্লাইস এর পোস্টার গ্রেভ অফ দ্য ফায়ারফ্লাইস (火垂るの墓) একটি জাপানি অ্যানিমেটেড ছবি যেখানে দ্বিতীয় বিশ্বযুদ্ধের ভয়াবহতা ফুটে উঠেছে। এই ছবিটি আকিয়ুকি নোসাকা রচিত একই নামের ১৯৬৭ সালের একটি আত্মজৈবনিক ছোটগল্পের ওপর ভিত্তি করে নির্মিত হয়েছে। ইসাও তাকাহাতা এই ছবিটির চিত্রনাট্য লিখেছেন ও পরিচালনা করেছন। গল্পটির প্রকাশক শিনচোশা পাবলিশিং’র জন্য ছবিটির অ্যনিমেশন স্টুডিও জিবলি পরিচালনা করেছে (টোকুমা শোটেনের মালিকানার অধীনে এটিই একমাত্র স্টুডিও জিবলি চলচ্চিত্র হিসাবে তৈরি হয়েছে যার সাথে তাদের কোনও সম্পৃক্ততা নেই) ছবিতে সুুতোমু তাতসুমি [জা], আয়ানো শিরাইশি [জা], ইয়োশিকো শিনোহারা [জা] এবং আকেমি ইয়ামাগুচি [জা] অভিনয় করেছেন। জাপানের কোবে শহরে দৃশ্যায়িত করা ছবিটিতে দ্বিতীয় বিশ্বযুদ্ধের শেষের দিকের মাসগুলিতে টিকে থাকার জন্য দুই ভাইবোন সেতা এবং সেতসুকোর মরিয়া লড়াইয়ের গল্প বলা হয়েছে।
পটভূমি
বাম|থাম্ব| মুভিটির দৃশ্যায়ন যে শহরে নেয়া হয়েছে, সেই কোবে শহরে বোমা ফেলা হচ্ছে। ২১ শে সেপ্টেম্বর, ১৯৪৫ এ দ্বিতীয় বিশ্বযুদ্ধের অবসানের কিছু পরে, একটি কিশোর বালক সেতা কোবে ট্রেন স্টেশনে অনাহারে মারা যায়। একজন দ্বাররক্ষী বালকটির কাছে একটি চকোলেটের ক্যান খুঁজে পায়, যা সে স্টেশনের কাছের একটি জমিতে ফেলে দেয়। বেশ কয়েকটি ছোট ছোট হাড়ের পোড়া অংশ তখন চারপাশে ছড়িয়ে পড়ে এবং সেতার ছোট বোন সেতুসুকোর আত্মা টিনের তৈরি ক্যানটি থেকে বের হয়ে সেতার আত্মা এবং অসংখ্য জোনাকির সাথে মিলিত হয়। তারা একটি ট্রেনে চড়ে।
কয়েক মাস আগে, সেতা এবং সেতসুকোর বাড়ি বিমান হামলার ফলে ধ্বংস হয় এবং কোবে শহরের অধিকাংশ বাড়িই ধ্বংস হয়। তারা ক্ষতিগ্রস্ত হয় তবে পালাতে পারে, তাদের মা গুরুতরভাবে পুড়ে যাওয়ার কারণে মারা যায়। সেতা এবং সেতসুকো তাদের একজন দূরসম্পর্কের চাচীর বাসায় যায়, যিনি তাদেরকে মোটামুটি ভালোবাসতেন এবং একসময় সেতাকে তার মায়ের রেশমের তৈরি কিমনোটি চাল কেনার জন্য বিক্রি করতে রাজি করেছিলেন। বোমা বর্ষণের আগে গর্ত  খুড়ে নিচে সংরক্ষণ করে রাখা খাদ্যদ্রব্য উদ্ধার করে সেতা তার চাচিকে এনে দেয়, এক ক্যান সাকুমার ক্যান্ডি (একধরনের জাপানি চকোলেট) ছাড়া। রেশন সঙ্কুচিত হওয়ার সাথে সাথে এবং বাড়ির শরণার্থীদের সংখ্যা বাড়ার সাথে সাথে চাচী তাদের প্রতি অসন্তুষ্ট হয়ে তদেরকে বলেছিলেন যে, তিনি যে খাবার প্রস্তুত করেন তা উপার্জনের জন্য তারা (সেতা ও সেতসুকো)  কিছুই করে না।
সেতা এবং সেতসুকো খালার বাড়ি ছেড়ে একটি পরিত্যক্ত বোম্ব সেল্টারে আশ্রয় নেয়। তারা রাতের বেলায় আলোর জন্য মশারি র ভেতরে আলোর জন্য জোনাকী পোকা ছেড়ে দেয়। পরের দিন, পোকাগুলো মারা গেছে জানতে পেরে সেতসুকো আতঙ্কিত হয়ে পড়ে। কেন জোনাকী পোকাগুলো এবং তার মাকে মারা যেতে হয়েছে তা তার ভাইকে জিজ্ঞাসা করে সে পোকাগুলোকে কবরে সমাধিস্থ করে। পরিত্যক্ত সেল্টারে থাকাকালীন সেতা ও সেতসুকো নিজেরাই রান্না করে খেতো।। চাল শেষ হয়ে যাওয়ায়, সেতা কৃষকদের কাছ থেকে চুরি করে এবং বিমান হামলার সময় বাড়ি ছেড়ে চলে যাওয়া মানুষের বাড়িঘর লুট করে, যার জন্য তাকে মারধর করা হয়। সেতুসুকো অসুস্থ হয়ে পড়লে, সেতা সেতসুকোকে একজন চিকিৎসকের কাছে নিয়ে যায়, যিনি ব্যাখ্যা করেন যে সেতসুকো অপুষ্টিতে ভুগছে।
সেতা খাবার নিয়ে আশ্রয়স্থলে ফিরে আসে, তবে সেতসুকোকে প্রায় হুঁশহীন অবস্থায় খুঁজে পায়। সেতা তাকে তাড়াতাড়ি খাওয়ানোর জন্য তাড়াহুড়ো করে, তবে খাবার প্রস্তুত করতে করতেই সেতসুকো মারা যায়। সেতা সেতুসুকোর দেহ এবং তার পুতুলকে কবর দেয়। সেতা তার বাবার ছবি সহ ক্যান্ডি টিনে তার ছোট বোন সেতসুকোর ছাই বহন করে।
সিনেমাটির শেষ দৃশ্যে দেখা যায়, সেতা এবং সেতসুকোর মৃত আত্মারা ঠিক গন্তব্যে পৌঁছেছে, স্বাস্থ্যকর এবং সুখী অবস্থায় তারা রয়েছে। চারপাশে জোনাকী পোকা উড়ছে, তারা বর্তমানের কোবে শহরের একটি পাহাড়ের উপরে বেঞ্চে বসে বিশ্রাম করছে এবং শহরটির নতুর রূপ দেখছে।
লুধিয়ানা
লুধিয়ানা (Ludhiana) ভারতের পাঞ্জাব রাজ্যের লুধিয়ানা জেলার একটি শহর ও পৌর কর্পোরেশনাধীন এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪৩ মিটার (৭৯৭ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে লুধিয়ানা শহরের জনসংখ্যা হল ১,৩৯৫,০৫৩ জন। এর মধ্যে পুরুষ ৫৭% এবং নারী ৪৩%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে লুধিয়ানা এর সাক্ষরতার হার বেশি।
অর্থনীতি
বিখ্যাত ইন্টারনেট ভিত্তিক বাণিজ্যিক সংস্থা আমাজন.কম এই শহরে নিজেদের ১,১৫,০০০ ঘন ফুট ক্ষমতার প্রথম পরিপূর্ণতা কেন্দ্র গড়ে তোলে।
দ্য মাস্ক অব জরো
দ্য মাস্ক অব জরো (The Mask of Zorro) ১৯৯৮ সালে মুক্তিপ্রাপ্ত মার্কিন চলচ্চিত্র। মার্টিন ক্যাম্পবেল পরিচালিত এই চলচ্চিত্রে অভিনয় করেন অ্যান্টিনিও বান্দারেস, অ্যান্থনি হপকিন্স, ক্যাথরিনজেটা-জোন্স ও স্টুয়ার্ট উইলসন।
ওমর ওজালান
ওমার ওজালান (জন্ম ১৯৮৭) পিপলস ডেমোক্রেটিক পার্টির (এইচডিপি) একজন রাজনীতিবিদ এবং তুরস্কের গ্র্যান্ড ন্যাশনাল অ্যাসেম্বলির বর্তমান সদস্য।
প্রাথমিক জীবন এবং শিক্ষা
তিনি ১৯৮৭ সালে শানলিউরফার হালফেটিতে মেহমেত এবং ফেহিমে ওকালানের পুত্র হিসেবে জন্মগ্রহণ করেন। তার চাচা হলেন কুর্দিস্তান ওয়ার্কার্স পার্টির (পিকেকে) প্রতিষ্ঠাতা আবদুল্লাহ ওকালান। তিনি তার যৌবনের একটি বড় অংশ আদানায় কাটিয়েছিলেন, যেখানে তিনি উচ্চ বিদ্যালয় থেকে স্নাতক হন। এই সময়েই তাকে অল্প সময়ের জন্য প্রথমবারের মতো আটক করা হয়েছিল। মুক্তির পর তিনি আঙ্কারা বিশ্ববিদ্যালয়ে সাংবাদিকতা অধ্যয়ন করেন। ২০১২ সালে তিনি সুইজারল্যান্ডের লুসান বিশ্ববিদ্যালয়ে রাজনীতি অধ্যয়ন করতে চেয়েছিলেন, কিন্তু অর্থনৈতিক কারণে তাকে পরিত্যাগ করতে হয়েছিল।
রাজনৈতিক পেশা
লুসান থেকে ফিরে আসার সাথে সাথে তিনি মার্দিন-এ বসতি স্থাপন করেন, যেখানে তার স্ত্রী পৌরসভায় কাজ করতেন। ২০১৪ সালে তিনি মার্ডিনে ডেমোক্রেটিক রিজিওনস পার্টির (বিডিপি) সহ-সভাপতি হিসেবে দায়িত্ব গ্রহণ করেন, যা তিনি ২০১৬ সাল পর্যন্ত ধরে রেখেছিলেন। সন্ত্রাস সম্পর্কিত অভিযোগের তদন্তের কারণে ২০১৬ সালের এপ্রিলমাসে তার মেয়াদকালে তাকে আরও পাঁচজনের সাথে গ্রেপ্তার করা হয়। কয়েক মাস পরে একই বছরের জুন মাসে তাকে মুক্তি দেওয়া হয়। জুন ২০১৮ এর সংসদ নির্বাচনে তিনি সানিলুরফার প্রতিনিধিত্বকারী এইচডিপির জন্য সংসদে নির্বাচিত হন। ২০২১ সালের ১৭ মার্চ ক্যাসেশন বেকির শাহিন আদালতের সামনে তুরস্কের রাষ্ট্রীয় প্রসিকিউটর তার এবং অন্যান্য ৬৮৬ জন এইচডিপি রাজনীতিবিদকে রাজনৈতিক কর্মকাণ্ডের জন্য পাঁচ বছরের নিষেধাজ্ঞার দাবিতে সাংবিধানিক আদালতে মামলা দায়ের করেন। তাদের রাজনীতিবিদদের সন্ত্রাসী কার্যকলাপে অংশগ্রহণের অভিযোগে এইচডিপি বন্ধ করার অনুরোধের সাথে মামলাটি একসাথে দায়ের করা হয়েছিল। সাংবিধানিক আদালত ৩১ শে মার্চ পদ্ধতিগত ঘাটতির অভিযোগ এনে অভিযোগটি খারিজ করে দেয়।
দর্শন
একজন ডেপুটি হিসেবে তিনি কারাগারে কোভিড -১৯ এর সাথে সংক্রামক রোগের ঝুঁকি কমানোর জন্য বাস্তবায়িত একটি আইন বাস্তবায়নের বিরোধিতা করেন, যা অনেক বন্দীকে মুক্তি দেয় কিন্তু এইচডিপি রাজনীতিবিদদের বাদ দেয়। তার মতে, কুর্দি রাজনীতিবিদরা "গণতন্ত্র, সমতা, শান্তি এবং স্বাধীনতা" সম্পর্কে কথা বলার জন্য কারাগারে বন্দী। তিনি তুরস্কের দক্ষিণ-পূর্বাঞ্চলে এইচডিপি মেয়রদের বরখাস্তের বিরুদ্ধে বিক্ষোভে অংশ নেন, যার পরিবর্তে রাষ্ট্র নিযুক্ত ভারপ্রাপ্ত মেয়ররা আসেন।
ব্যক্তিগত জীবন
আবদুল্লাহ ওজালানের ভাগ্নে হওয়ার কারণে, তাকে তার চাচার জন্মদিনে ৪ এপ্রিল ২০১৮ তারিখে আবদুল্লাহর জন্মস্থান ওমের্লিতে তার আত্মীয়দের সাথে দেখা করতে দেওয়া হয়নি। ওমার ওজালান বিবাহিত এবং তার দুটি সন্তান রয়েছে।
হাসান আওরিদ
হাসান আওরিদ (জন্ম ১৯৬২) (আরবি: حسن أوريد) একজন মরক্কোর লেখক। তিনি ইরাকিডিয়ায় জন্মগ্রহণ করেন। তিনি রাষ্ট্রবিজ্ঞানে পিএইচডি করেছেন এবং মোহাম্মদ ভি বিশ্ববিদ্যালয়ে বক্তৃতা দিয়েছেন। তিনি আরবি এবং ফরাসি উভয় ভাষায় ব্যাপকভাবে প্রকাশ করেছেন। তিনি অর্ধডজন উপন্যাস লিখেছেন। এদের মধ্যে রয়েছে:
মুতানাব্বির রাবাত ২০২০ সালে আরবি বুকার পুরস্কারের জন্য মনোনীত হয়েছিল।
জীবনের প্রথমার্ধ
হাসান আওরিদ এরাচিডিয়ায় জন্মগ্রহণ করেন।
ইডিপাস কমপ্লেক্স
ইডিপাস কমপ্লেক্স (Oedipus complex) হচ্ছে মনোবিজ্ঞানী সিগমুন্ড ফ্রয়েডের সৃষ্ট একটি মতবাদ। এই মতবাদ অনুসারে বলা যায় পিতার প্রতি মেয়ে শিশুর ভালোবাসা এবং মায়ের প্রতি ছেলে শিশুর ভালোবাসা বিদ্যমান। ইডিপাস কমপ্লেক্সের আভিধানিক অর্থ হচ্ছে মাতার প্রতি শিশু পুত্রের দৈহিক আসক্তি, পিতার প্রতি শিশু পুত্রের ঈর্ষাবোধ এই আসক্তির অন্যতম বৈশিষ্ট্য।
মানুষের ব্যক্তিত্ব বিকাশ সর্বমোট পাঁচটি স্তরের মধ্যে দিয়ে সম্পূর্ণ হয়। যথাঃ ১)মৌখিক অবস্থা (oral stage), ২)পায়ু অবস্থা (anal stage), ৩)শিশ্ন অবস্থা (phallic stage), ৪)সুপ্তযৌন অবস্থা (latency stage), ৫)উপস্থ অবস্থা (genital stage)। ইডিপাস কমপ্লেক্স সংঘটিত হয় এর তৃতীয় স্তরে শিশ্ন অবস্থায় (৩ - ৬ বছর বয়সে) নিজ দেহের যৌন-সংবেদী অঞ্চলগুলির সুখদায়ক অনুভূতির সময়।
বিশ্ববিখ্যাত মনোবিজ্ঞানী সিগমুন্ড ফ্রয়েডের মতবাদ অনুসারে, শৈশবকালে পুত্র সন্তানদের মায়ের প্রতি এক ধরনের অনুরাগ অথবা আকর্ষণ গড়ে ওঠে এবং এই অনুরাগ জন্ম নেয় সন্তানের অকালজাত যৌন চেতনার প্রভাবের ফলে। এর সমান্তরালভাবে পুত্রসন্তানদের মনে পিতার প্রতি এক ধরনর বিরাগ বা বিকর্ষণও ঠাঁই নেয়। গ্রীক নাট্যকার সফোক্লিস তার "ইডিপাস রেক্স" নামক নাটকটির (৪২৯ খ্রীস্টপূর্বাব্দ) কাহিনীতে বর্ণনা করেছেন যে, থিবস্ নামে এক দেশের রাজা ইডিপাস নিজের অগোচরে অথবা পূর্বের অভিশাপ অনুযায়ী নিজের পিতাকে হত্যা করে তার রাজ্য অধিকার করেন এবং নিজের মাকে বিয়ে করেন। এই ইডিপাস নামক রাজার নামানুসারে সিগমুন্ড ফ্রয়েড পুত্র সন্তানের মায়ের প্রতি থাকা এই অবচেতন যৌনকামনাটির নাম ইডিপাস কমপ্লেক্স রাখেন।
ফ্রয়েড কন্যাসন্তানের অসুস্থ যৌন মানসিকতাটির নাম রেখেছিলেন নারীবাদী ইডিপাস মনোভাব বা ঋণাত্মক ইডিপাস কমপ্লেক্স।
সামনা
সামনা ভারতের মহারাষ্ট্রে প্রকাশিত একটি মারাঠি ভাষার সংবাদপত্র। এই কাগজটি ১৯৮৮ সালের ২৩ শে জানুয়ারী মহারাষ্ট্রের কট্টর ডানপন্থী রাজনৈতিক দল শিবসেনার প্রতিষ্ঠাতা বাল ঠাকরের দ্বারা প্রবর্তন করা হয়েছিল। কাগজের একটি হিন্দি সংস্করণ, দোপাহার কা সামনা জনপ্রিয় হিন্দি সামনা নামে পরিচিত, ১৯৯৩ সালের ২৩ ফেব্রুয়ারি চালু হয়েছিল।
ইতিহাস
ফার্স্টপোস্ট সামনা প্রতিষ্ঠার কারণ ছিল। তিনি এবং তাঁর দল অন্যান্য সংবাদমাধ্যমে যে সংবাদ পাচ্ছিলেন তা নিয়ে ঠাকরের অসন্তুষ্টি ছিল। একে শিবসেনার মুখপত্র হিসাবে বর্ণনা করে ঠাকরের কাছে তথ্য সরবরাহ করা হয়েছিল। ফার্স্টপোস্ট আরও জানিয়েছিল যে, অন্যান্য সংবাদপত্র যখন তাদের সংবাদ পক্ষপাতদুষ্ট হতে দেয়, সামনা সেখানে সরকারী নীতি এবং নাগরিক বিষয়গুলির তুলনামূলক নিরপেক্ষ সংবাদ সরবরাহ করে। এটি কেবলমাত্র শিবসেনা সম্পর্কে পক্ষপাতিত্বমূলক সংবাদ পরিবেশন করত।
হিন্দুস্তান টাইমসের মতে, ১৯৯২-৯৩ দাঙ্গার সময় সামনা একটি "গুরুত্বপূর্ণ ভূমিকা পালন করেছিল" এবং ঠাকরের "বিরোধী গোষ্ঠী দ্বারা চালিত সহিংসতার মাত্রা অতিরঞ্জিত করে শিব সৈনিকদের তাদের খারাপ কাজ করতে উদ্বুদ্ধ করেছিল।"
বাল ঠাকরেক ১৭ নভেম্বর ২০১২-এ তাঁর মৃত্যুর আগ পর্যন্ত উভয় পত্রিকা সম্পাদনা করেছেন। তাঁকে সম্মান জানাতে, ঠাকরের পুত্র উদ্ধব ঠাকরে তাকে "প্রতিষ্ঠাতা-সম্পাদক" হিসাবে অভিহিত করেছিলেন।
২৭ নভেম্বর, ২০১৯ অবধি উভয় পত্রিকার প্রধান সম্পাদক ছিলেন উদ্ধব ঠাকরে, তবে তিনি মুখ্যমন্ত্রী পদে নির্বাচিত হওয়ার কারণে তাকে এ পদ থেকে পদত্যাগ করতে হয়েছিল। বর্তমানে মারাঠি এ পত্রিকার নির্বাহী সম্পাদক হলেন রশ্মি ঠাকরে এবং হিন্দি পত্রিকার আবাসিক সম্পাদক হলেন অনিল তিওয়ারি ।
বন্ধু
বন্ধু হল একটি জনপ্রিয় বাংলা চলচ্চিত্র যা পরিচালনা করেন চিত্রা বসু। এই চলচ্চিত্রটি ১৯৫৮ সালে রঞ্জন পিকচারস প্রাইভেট লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, মালা সিনহা, ছবি বিশ্বাস, অসিতবরণ মুখোপাধ্যায় এবং মলিনা দেবী।
নব্বই মাইল সমুদ্র সৈকত (নিউজিল্যান্ড)
নব্বই মাইল সমুদ্র সৈকত (সরকারি নাম Te-Oneroa-a-Tōhē/Ninety Mile Beach) নিউজিল্যান্ডের নর্থ আইল্যান্ডের সুদূর উত্তরের পশ্চিম উপকূলে অবস্থিত একটি সমুদ্র সৈকত। এই সমুদ্র সৈকতের দৈর্ঘ্য 88 km।
এটি সাধারণত সরকারিভাবে গণমহাসড়ক হিসেবে পরিচিত। এছাড়া এটি রাষ্ট্রীয় মহাসড়ক ১ এর বিকল্প হিসেবে ব্যবহৃত হয় যা মূলত পর্যটকরা ব্যবহার করে বা প্রধান সড়কটি বন্ধ থাকলে ব্যবহৃত হয়। এই সমুদ্র সৈকত এবং তে পাকি টিলা এই অঞ্চলের পর্যটন আকর্ষণ।
ইতিহাস
নৌ চলাচলের যুগে বেশ কিছু নষ্ট জাহাজ এখানে ফেলে রাখা হতো। ১৯৩২ সালে অস্ট্রেলিয়া ও নিউজিল্যান্ডের মধ্যে বিমানবাহিত ডাক চলাচলের জন্য এই সমুদ্র সৈকতটিকে রানওয়ে হিসেবে ব্যবহার করা শুরু হয়। বর্তমানে এটি নিউজিল্যান্ডের সেরা পর্যটন কেন্দ্রগুলোর একটি।
রঘুগড় রাজ্য
রঘুগড় রাজ্য (যা রাঘোগড় বা খিচিওয়াড়া নামেও পরিচিত) ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির গোয়ালিয়র রেসিডেন্সিতে অবস্থিত রাজ্যগুলির মধ্যে একটি ছিলো। এটি ছিলো ১০৯ বর্গ কিলোমিটার ক্ষেত্রফলবিশিষ্ট ঠাকুর শাসিত একটি রাজ্য, ১৯০১ খ্রিস্টাব্দের জনগণনা অনুসারে এই‌ রাজ্যের জনসংখ্যা ছিল ১৯,৪৪৬ জন। রাজ্যটির পশ্চিম সীমান্ত বরাবর ছিল পার্বতী নদী। পূর্বতন রাজধানী রঘুগড় বর্তমানে মধ্যপ্রদেশ রাজ্যের গুনা জেলায় অবস্থিত।
ইতিহাস
চৌহান খিচি রাজগোষ্ঠীর এক রাজপুত লাল সিং খিচি ১৬৭৩ খ্রিস্টাব্দে রঘুগড় রাজ্যের প্রতিষ্ঠা করেন৷ দিল্লির প্রতিষ্ঠাতা পৃথ্বীরাজ চৌহান বংশগত ভাবে ঐ একই বংশের অপর শাখার উত্তরসূরী ছিলেন৷ প্রতিষ্ঠা বর্ষে রাজা লাল সিং এখানে রাঘোগড় বা রঘুগড় নামে একটি দুর্গ নির্মাণ করেন এবং ১৬৭৭ খ্রিস্টাব্দতে তিনি দুর্গটির নামানুসারে রাজ্যটির নাম দেন রঘুগড়৷ প্রায় একশ বছর ধরে রাজ্যটি উন্নতির শিখরে পৌঁছাতে বদ্ধ পরিকর হলেও ১৭৪০ খ্রিস্টাব্দের মধ্যে মারাঠারা মহাদজী সিন্ধিয়ার তৎপরতায় এই রাজ্য আক্রমণ করলে রাজ্যটির খ্যাতি ধীরে ধীরে কমতে শুরু করে৷
১৮১৮ খ্রিস্টাব্দে এটি একটি বিতর্কিত অঞ্চলে পরিণত হয়৷ পরে ব্রিটিশ সরকারের সাহায্যে সমস্যার নিষ্পত্তি হয় ও এটি ব্রিটিশ করদ রাজ্যে পরিণত হয়৷
শাসকবর্গ
রঘুগড় রাজ্যের শাসকগণ চৌহান খিচি রাজগোষ্ঠীর রাজপুত ছিলেন, তারা রাজা উপাধিতে ভূষিত হতেন৷
এমপেরর জলপ্রপাত
'এমপেরর' জলপ্রপাত (Emperor) কানাডার ব্রিটিশ কলাম্বিয়া প্রদেশের রবসন পর্বত প্রাদেশিক উদ্যানের অন্তর্গত একটি জলপ্রপাত। এটি রবসন নদীর উপর বৃহত্তম এবং সর্বাধিক পরিচিত জলপ্রপাত। এটি রবসন নদীর বার্গ হ্রদের নির্গমন নালী হতে উৎপন্ন হয়ে কিছুটা দূরে এবং দক্ষিণ-পশ্চিমে কোনে অবস্থিত।
ভৌগোলিক ও ভূতাত্বিক অবস্থা
'এমপেরর' জলপ্রপাতের বার্গ হ্রদের নির্গমন নালী হতে উৎপন্ন হয়ে রবসন পর্বতের পাদভূমিতে পতিত হয়েছে। এটির উচ্চতা ১৪২ ফুট(৪৩ মিটার), সমুদ্রপৃষ্ঠ থেকে ৫৩০০ ফুট উপরে অবস্থিত। উপর থেকে পতনের সময় জলস্রোতের অর্ধেক পথে একটি ভূমিস্তরের বাঁধা পেয়ে পতিত হয়। বাঁধাপ্রাপ্ত পানির নিম্নগামী প্রবাহটি দৃশ্যত 'মুরগির লেজে'র মত দেখতে, এর ফলে জলের ঝাপটা তৈরী হয়, যা প্রায় ৬০-৮০ পর্যন্ত দূরে ছড়ায়।
মেসোপটেমিয়ায় ব্রিটিশ মেন্ডেট
মেসোপটেমিয়ায় ব্রিটিশ মেন্ডেট (الانتداب البريطاني على العراق) সাইকস পিকট চুক্তি অনুযায়ী সান রেমো সম্মেলনে ব্রিটেনকে দেয়ার প্রস্তাব করা হয়। এটি কার্যকর করা যায়নি। এর পরিবর্তে ইরাক রাজতন্ত্র প্রতিষ্ঠিত হয়। ইঙ্গ-ইরাকি চুক্তির মাধ্যমে ব্রিটিশ প্রশাসন সাজানো হয়।
প্রস্তাবিত মেন্ডেট ১৯২০ সালের ২৫ এপ্রিল সান রেমো সম্মেলনে প্রদান করা হয়। তবে এটি নথিবদ্ধ বা সংজ্ঞায়িত করা হয়নি। লিগ অব নেশনসের বিধির ২২ অনুচ্ছেদ অনুযায়ী এটি ছিল ক্লাস এ মেন্ডেট। ১৯২০ সালের জুনে ব্রিটিশ ঔপনিবেশিক অফিস একটি খসড়া মেন্ডেট নথি তৈরী করে।
প্রস্তাবিত মেন্ডেট প্রতিষ্ঠায় কিছু বাধাবিপত্তির সম্মুখীন হয়। ১৯২০ সালে দেশজুড়ে ইরাকি বিদ্রোহ দেখা দেয়। এরপর ইঙ্গ-ইরাকি চুক্তির মাধ্যমে ঠিক করা হয় যে এই অঞ্চলে ইরাক রাজতন্ত্র প্রতিষ্ঠিত হবে। ১৯৩১-১৯৩২ সালে লিগ অব নেশনসের অবস্থানের মাধ্যমে ইরাক রাজতন্ত্র স্বাধীন হয়। উল্লেখ করা হয় যে সম্পূর্ণ স্বাধীন রাষ্ট্র হিসেবে দেশ উন্নয়নে এগিয়ে যেতে পারবে।
যুদ্ধ পরবর্তী ইরাকের বেসামরিক সরকার মূলত হাইকমিশনার স্যার পারসি কক্স ও তার ডেপুটি কর্নেল আর্নল্ড উইলসন কর্তৃক পরিচালিত হয়। নাজাফে ব্রিটিশ অফিসার হত্যার পর ব্রিটিশ পাল্টা আঘাত শৃঙ্খলা ফিরিয়ে আনতে ব্যর্থ হয়। এসময় উত্তর ইরাকের পর্বতে ব্রিটিশ প্রশাসন প্রতিষ্ঠা বাকি ছিল। ব্রিটিশদের সবচেয়ে বড় সমস্যা ছিল জাতীয়তাবাদীদের বর্ধমান ক্রোধ। মেন্ডেট অবস্থার কারণে তারা বিশ্বাসঘাতকতার স্বীকার হয়েছে বলে মনে করত।
খাদ্য
থাম্ব|বিভিন্ন ধরনের খাবার আমরা যে সব বস্তু আহার করি তাকে আহার্য সামগ্রী বলে। কিন্তু সকল আহার্য সামগ্রীই খাদ্য নয়। যেমন, থোড় সেলুলোজ দিয়ে গঠিত হওয়ায় আমাদের পরিপাক নালীতে পাচিত হয় না। ফলে এটি পুষ্টি সহায়ক নয়। সুতরাং সেই সব আহার্য সামগ্রীকেই খাদ্য বলা যাবে, যা দেহের পুষ্টি ও বৃদ্ধি সহায়ক এবং তাপশক্তি উৎপাদনে সহায়তা করে।
জীবদেহে শক্তির প্রধান উৎস হল খাদ্য। সালোকসংশ্লেষণ প্রক্রিয়াকালে সৌরশক্তি উদ্ভিজ খাদ্যের মধ্যে স্থৈতিক শক্তিরূপে আবদ্ধ হয়। জীবকোষে শ্বসনের সময় স্থৈতিক শক্তি তাপ শক্তি বা গতিশক্তি রুপে মুক্ত হয়, জীবদেহের যাবতীয় বিপাক ক্রিয়া, যেমন : শ্বসন, রেচন,পুষ্টি গ্রহণ ইত্যাদি এবং শারীরবৃত্তীয় ক্রিয়াকলাপ, যেমন-বৃদ্ধি, চলন-গমন, জনন ইত্যাদি নিয়ন্ত্রিত হয়। সুতরাং প্রাণ ধারণের জন্য প্রত্যেক জীবকেই খাদ্য গ্রহণ করতে হয়। তাই, যে সব আহার্য সামগ্রী গ্রহণ করলে জীবদেহের বৃদ্ধি, পুষ্টি, শক্তি উৎপাদন,ক্ষয়পূরন হয় ও রোগ প্রতিরোধ করে তাকেই খাদ্য বলে।
প্রকারভেদ
জীবদেহে খাদ্যের কার্যকারিতা অনুযায়ী খাদ্য কে দু'ভাগে ভাগ করা হয়, যেমন-
শর্করা বা কার্বোহাইড্রেট
কার্বোহাইড্রেট যে সকল উপাদান দ্বারা গঠিত তা হল কার্বন, হাইড্রোজেন এবং অক্সিজেন। শর্করায় হাইড্রোজেন ও অক্সিজেন ২:১ অনুপাতে থাকে। শর্করার আণবিক সংকেত '; যেমন গ্লুকোজ , সুক্রোজ ' ইত্যাদি। বেশিরভাগ খাদ্যে কম বেশি খাদ্য উপাদান থাকে। শর্করা বিভিন্ন রূপে বিভিন্ন খাদ্যে থাকে যেমন শ্বেতসার হিসেবে শর্করা যে সকল খাদ্যে পাওয়া যায় তা হল ধান বা চাল, গম, ভূট্টা, বাজরা, আলু, ওলকপি, কচু, বীট, গাজর ইত্যাদি। খেজুর, আঙ্গুর, আপেল ইত্যাদিতে শর্করা দ্রাক্ষাশর্করা বা গ্লুকোজ হিসেবে পাওয়া যায়। শাক-সবজি, বেল, তরমুজ, থোড় ইত্যাদিতে সেলুলোজ হিসেবে। আম, কলা, কমলালেবু প্রর্ভতি পাকা ফলে ফল শর্করা বা ফুক্টোজ হিসেবে। চিনি, গুড়, মিছরী ইত্যাদিতে ইক্ষু শর্করা বা সুক্রোজ হিসেবে শর্করা উপস্থিত থাকে। দুধে দুগ্ধ শর্করা বা ল্যাক্টোজ হিসেবে এবং পাঁঠার যকৃৎ ও পেশীতে গ্লাইকোজেন বা প্রাণীজ শ্বেতসার হিসেবে শর্করা পাওয়া যায়।
প্রত্যেক অণুতে সরল শর্করার এক বা একাধিক এককের উপস্থিতি অনুসারে কার্বোহাইড্রেটকে তিন ভাগে ভাগ করা হয়ছে। এগুলো হল যথা:
শর্করা দেহে পুষ্টি জুগিয়ে গুরুত্বপূর্ণ কাজ করে। দেহের কর্মক্ষমতা বৃদ্ধি এবং তাপ শক্তি উৎপাদন করে সেইসাথে খাদ্য হজমে সহায়তা করে কোষ্ঠ দূর করতে (সেলুলোজ) ভূমিকা রাখে। গ্লাইকোজেন যকৃত ও পেশীতে সঞ্চিত থাকে যা প্রয়োজনের সময় গ্লুকোজে পরিণত হয়ে দেহে অতিরিক্ত তাপ শক্তি উৎপাদন করে এবং রক্তে গ্লুকোজের পরিমাণ স্বাভাবিক রাখে।1 গ্রাম শর্করা ৪ কিলোক্যালরি তাপ উৎপন্ন করে। রক্তে গ্লুকোজের স্বাভাবিক পরিমাণ হল প্রতি ১০০ মিলি. রক্তে ৮০-১২০ গ্রাম। এই প্রসঙ্গে উল্লেখ্য যে, প্রাণিজ প্রোটিন গ্রহণ না করেও শুধুমাত্র প্রচুর পরিমাণে শ্বেতসার জাতীয় খাদ্য খেয়ে মানুষ সুস্থ শরীরে দীর্ঘদিন যাবৎ বেঁচে থাকতে পারে। এই জন্য শ্বেতসার জাতীয় খাদ্যকে প্রোটিন বাঁচোয়া খাদ্য বলে
আমিষ বা প্রোটিন
প্রোটিন-অণু অসংখ্য অ্যামাইনো অ্যাসিডের সমন্বয়ে গঠিত হয়। এই পর্যন্ত প্রায় 22 টি এমাইনো এসিড পাওয়া গেছে। এতে রয়েছে কার্বন, হাইড্রোজেন, অক্সিজেন এবং নাইট্রোজেন। অনেক সময় সালফার এবং ফসফরাস ও প্রোটিনে থাকে। মাছ, মাংস, ডিম, দুধ, ছানা ইত্যাদিতে প্রাণিজ প্রোটিন এবং ডাল, সয়াবিন, বীন, গম ইত্যাদিতে উদ্ভিজ্জ প্রোটিন পাওয়া যায়। প্রানীজ প্রোটিনে অপরিহার্য অ্যামাইনো অ্যাসিডের প্রায় সবগুলিই থাকে বলে প্রাণিজ প্রোটিনকে প্রথম শ্রেণীর প্রোটিন বালা হয়।
প্রোটিনকে প্রধানত তিন ভাগে ভাগ করা যায়। যে সব প্রোটিন অন্য কোন উপাদানের সঙ্গে সংযুক্ত থাকে না, তাদের সরল প্রোটিন বলে। উদাহরণ হল অ্যালবুমিন, গ্লোবিউলিন, প্রোটমিন, হিস্টোন, গ্লায়াডিন, গ্লুটেলিন ইত্যাদি। অন্যদিকে সরল প্রোটিন যখন অন্য কোন উপাদানের সঙ্গে যুক্ত থাকে, তখন তাদের সংযুক্ত প্রোটিন বলে। যেমন হিমোগ্লোবিন, হিমোসায়ানিন, ফসফোপ্রোটিন, লাইপোপ্রোটিন ইত্যাদি। আরেকটি প্রোটিন রয়েছে যা পরিপাক নালীতে প্রোটিন জাতীয় খাদ্য পরিপাকের সময় উদ্ভূত হয়, তাদের লব্ধ প্রোটিন বলে। যেমন পেপটন, পেপটাইড ইত্যাদি।
প্রোটিন দেহের বৃদ্ধি, কোষ গঠন ও ক্ষয়পূরণ করে। তাপ শক্তি উৎপাদন করে। দেহস্থ উৎসেচক, হরমোন ইত্যাদি সৃষ্টি করতে ভূমিকা রাখে। অপরিহার্য অ্যামাইনো অ্যাসিডের চাহিদা পূরণ করা হল প্রোটিনের অন্যতম কাজ। এই প্রসঙ্গে উল্লেখ করা যায় যে, ১ গ্রাম প্রোটিন অণু দহন হলে ৪.১ কেসিএল তাপ শক্তি উৎপন্ন হয়। একজন প্রাপ্তবয়স্ক লোকের প্রত্যহ প্রায় ১০০-১৫০ গ্রাম প্রোটিন জাতীয় খাদ্যের প্রয়োজন
স্নেহপদার্থ
কার্বন, হাইড্রোজেন, এবং অক্সিজেন নিয়ে স্নেহপদার্থ বা ফ্যাট গঠিত হয়। স্নেহ পদার্থে অক্সিজেন অনুপাত শর্করার তুলনায় কম এবং শর্করার মত হাইড্রোজেন ও অক্সিজেন ২:১ অনুপাতে থাকে না। ফ্যাট প্রকৃতপক্ষে অ্যাসিড এবং গ্লিসারলের সমন্বয়ে গঠিত এস্টার বিশেষ। প্রকৃতিতে প্রচুর খাদ্য হতে কম বেশি স্নেহ পদার্থ পাওয়া যায়। যেমন বাদাম, নারিকেল, সরষে, রেড়ী বীজ, তুলা বীজ ইত্যাদিতে উদ্ভিজ্জ ফ্যাট থাকে এবং মাখন, ঘি, চর্বি ইত্যাদিতে প্রানীজ ফ্যাট থাকে। সাধারণ উত্তাপে যে সমস্ত ফ্যাট তরল অবস্থায় থাকে, তাদের তেল হিসেবে জানি আমরা।
ভিটামিন
যে বিশেষ জৈব পরিপোষক সাধারণ খাদ্যে অতি অল্প পরিমাণে থেকে দেহের স্বাভাবিক পুষ্টি ও বৃদ্ধিতে সহায়তা করে এবং রোগপ্রতিরোধ শক্তি বৃদ্ধি করে, তাকে ভিটামিন বলে। দ্রাব্যতা অনুসারে ভিটামিনগুলিকে দুভাগে ভাগ করা হয়। যে সব ভিটামিন তেল বা স্নেহপদার্থে দ্রবীভূত হয়, তাদের স্নেহপদার্থে দ্রবনীয় ভিটামিন বলে। যেমন: ভিটামিন এ, ভিটামিন ডি, ভিটামিন ই, ভিটামিন কে। অন্যদিকে যে সব ভিটামিন জলে দ্রবীভূত হয়, তাদের জলে দ্রবনীয় ভিটামিন বলে। যেমন ভিটামিন বি, ভিটামিন সি এবং ভিটামিন পি।
ভিটামিন দুধ, ডিম, মাছ, মাংস, প্রানীদের যকৃৎ, মাছের যকৃৎ নিঃসৃত তেল, মাখন, উদ্ভিজ্জ তেল, বাদাম, ঢেঁকিছাটা চাল, লাল আটা, ছোলা, মুগ, বীট, গাজর, মটরশুঁটি, পালংশাক, টমেটো, বাঁধাকপি, ফুলকপি, লেবু, আম, আমলকি, আপেল ইত্যাদিতে পাওয়া যায়। ভিটামিনের এই সব উৎসের মধ্যে দুধ, ডিম, পালংশাক, টমেটো, মটরশুঁটি, কলা, আপেল ইত্যাদিতে বেশীর ভাগ ভিটামিন পাওয়া যায়। ভিটামিন এ এবং ডি এর উৎস মোটামুটি এক, যেমন : কড্, হ্যালিবাট যকৃত নিঃসৃত তেল (লিভার অয়েল), মাখন, দুধ, ডিম,গাজর, বাঁধাকপি, ইত্যাদি।
খনিজ লবণ
খনিজ লবণ হল অজৈব খাদ্য উপাদন। এরা শক্তি সরবরাহ করে না। খনিজ লবণ জীব দেহের স্বাভাবিক পুষ্টির অভাব পূরণ করে। জীব দেহের স্বাভাবিক বৃদ্ধির জন্য খনিজ লবণের প্রয়োজন। রোগ প্রতিরোধের ক্ষমতা বৃদ্ধি ও তৈরি করতে খনিজ লবণ অত্যন্ত প্রয়োজন।
পানি
পানি খাদ্যের একটি উপাদান। মানবদেহের জন্য পানি অপরিহার্য। দেহের গঠন এবং অভ্যন্তরীণ কাজ জল ছাড়া চলতে পারে না। আমাদের দৈহিক ওজনের ৬০-৭০% পানি। আমাদের রক্ত মাংস, স্নায়ু, দাঁত, হাড় ইত্যাদি প্রতিটি অঙ্গ গঠনের জন্য পানি প্রয়োজন।
বানজারা (মুসলিম)
মুসলিম বানজারা বা তুর্কা লাম্বাদি হল একটি মুসলিম সম্প্রদায় যাদের ভারতের গুজরাট, মধ্যপ্রদেশ এবং উত্তর প্রদেশ রাজ্যে দেখতে পাওয়া যায়। এই সম্প্রদায়ের অনেক সদস্য ১৯৪৭ সালে পাকিস্তানে চলে যায় এবং করাচি ও সিন্ধুতে বসতি স্থাপন করে। তারা মকরানি নামেও পরিচিত, বিশেষ করে উত্তর প্রদেশে, এবং তারা তাদের উপাধি হিসাবে মিকরানি ব্যবহার করে। মুসলিম বানজারা বানজারি ভাষায় কথা বলে, যাকে লাম্বাদিও বলা হয়। তারা ইসলামের সুন্নি সম্প্রদায়ভুক্ত।
খাদ্য
খাদ্য উৎস
বেশিরভাগ খাবারের উদ্ভব হয় উদ্ভিদ থেকে। কিছু খাবার সরাসরি উদ্ভিদ থেকে পাওয়া যায়; এমনকি প্রাণীরা যেগুলি খাদ্য উত্স হিসাবে আমরা ব্যবহার করি তাদেরও গাছপালা থেকে প্রাপ্ত খাবার খাইয়ে বড় করা হয়। সিরিয়াল নামক শস্যটি হ'ল একটি প্রধান খাদ্য যা অন্য যে কোনও ফসলের চেয়ে বিশ্বজুড়ে বেশি খাদ্যশক্তি সরবরাহ করে। বিশ্বব্যাপী সমস্ত শস্য উৎপাদনের ৮৭ ভাগ জুড়ে আছে ভুট্টা, গম এবং চাল  (তাদের বিভিন্ন জাত মিলিয়ে)।  বিশ্বব্যাপী উৎপাদিত বেশিরভাগ শস্য প্রাণিসম্পদগুলিকে বৃদ্ধি করতে খাওয়ানো হয়।
প্রাণী বা উদ্ভিদ উত্স নয় এমন উৎস থেকে প্রাপ্ত কিছু খাবারের মধ্যে বিভিন্ন ভোজ্য ছত্রাক, বিশেষত মাশরুম অন্তর্ভুক্ত । খামিরযুক্ত এবং আচারযুক্ত খাবার যেমন খামিরযুক্ত রুটি, অ্যালকোহলযুক্ত পানীয়, পনির, আচার, কম্বুচা এবং দই তৈরিতে ছত্রাক এবং ব্যাকটেরিয়া ব্যবহার করা হয়। আর একটি উদাহরণ হল নীল-সবুজ শেত্তলা যেমন স্পিরুলিনা। অ জৈবজাতীয় পদার্থ যেমন লবণ, বেকিং সোডা এবং টারটার ক্রিম ব্যবহার করে কোনও উপাদান সংরক্ষণ বা রাসায়নিকভাবে পরিবর্তিত করতে ব্যবহৃত হয়।
বানজারা (মুসলিম)
বানজারা উপজাতির বিশেষত্ব
এরা হল ব্যবসায়ী এবং যাযাবর। তারা তাদের গৃহস্থালী বহন করে ঘুরে বেড়ায়। বানজাররা মধ্য এশিয়ার ব্যবসায়ীদের আনা শস্য ও বাদামের মতো জিনিসপত্র স্থানীয় বাজারে নিয়ে যেত।
খাদ্য
উদ্ভিদ
থাম্ব|উদ্ভিদ উত্স থেকে খাবার অনেক গাছপালা এবং উদ্ভিদের অংশ খাদ্য হিসাবে খাওয়া হয় এবং প্রায় ২,০০০ উদ্ভিদ প্রজাতি খাদ্যের জন্য চাষ করা হয়। এই উদ্ভিদগুলোর বিভিন্ন প্রজাতির বিভিন্ন স্বতন্ত্র জাত রয়েছে ।
বানজারা (মুসলিম)
বর্তমান পরিস্থিতি
তুর্ক বানজারাদের একটি বর্ণ পরিষদ (বিরাদারি পঞ্চায়েত) আছে, যারা ব্যভিচার এবং ধর্ষণের মতো ফৌজদারি অপরাধের নিষ্পত্তি করে। বর্ণ পরিষদের প্রধান হলেন একজন নায়েক, এবং পরিষদটি পনের জন সদস্য নিয়ে গঠিত। তারা অল ইন্ডিয়া বানজারা মুসলিম ফেডারেশনও স্থাপন করেছে, যেটি একটি ভারত ব্যাপী বর্ণ সমিতি। সম্প্রদায়টি তফসিলি উপজাতির মর্যাদা পাওয়ার জন্য প্রচারণা চালাচ্ছে, যে মর্যাদাটি ইতিমধ্যেই হিন্দু বানজারাকে দেওয়া হয়েছে।
খাদ্য
উদ্ভিদ
মানুষ সহ অন্যান্য প্রাণীর জন্য গাছের বীজ হ'ল খাবারের একটি উত্স, কারণ এগুলিতে ওমেগা ফ্যাটগুলির মতো অনেক স্বাস্থ্যকর ফ্যাট সহ উদ্ভিদের প্রাথমিক বৃদ্ধির জন্য প্রয়োজনীয় পুষ্টি থাকে। আসলে, মানুষের ভোজ্য বেশিরভাগ খাদ্যই বীজভিত্তিক। ভোজ্য বীজের মধ্যে সিরিয়াল ( ভুট্টা, গম, চাল, ইত্যাদি ), বীচি জাতীয় ( শিম, মটরশুটি, মসুর ডাল, ইত্যাদি) এবং বাদাম রয়েছে । তেলবীজগুলিকে প্রায়শই সমৃদ্ধ তেল উৎপাদন করতে পিষে নেওয়া হয় যেমন সূর্যমুখী, ফ্ল্যাকসিড, রেপসিড ( ক্যানোলা তেল সহ), তিল ইত্যাদি।
বানজারা (মুসলিম)
বর্তমান পরিস্থিতি
২০২১ সালে প্রকাশিত একটি খবরে জানা যাচ্ছে যে, মৃতদের কবর দেওয়ার জন্য জমি পাওয়া যাচ্ছেনা তাই উত্তরপ্রদেশের বেশ কিছু মুসলিম বানজারা হিন্দু ধর্মে 'পুনরায় ধর্মান্তরিত' হয়ে গেছে।
খাদ্য
উদ্ভিদ
ফল হল গাছের পূর্নাঙ্গ পাকাপোক্ত ডিম্বাশয়, যার মধ্যে বীজ আছে। অনেক উদ্ভিদ ও প্রাণী আছে বিবর্তিত যেমন সাবেক ফলের থেকে পরেরটি আকর্ষণীয় খাদ্য উৎস, কারণ প্রাণী যে ফল খেতে পারে তা বহন করে রেচন বীজ দূরে। ফলস্বরূপ, বেশিরভাগ খাদ্যাভ্যাসের একটি উল্লেখযোগ্য অংশ হল ফল। টমেটো, কুমড়ো এবং বেগুনের মতো কিছু বোটানিকাল ফল সবজি হিসাবে খাওয়া হয়। (আরও তথ্যের জন্য, ফলের তালিকা দেখুন। )
শাকসবজি দ্বিতীয় ধরনের উদ্ভিদজ খাদ্য উৎস যা সাধারণত খাদ্য হিসাবে খাওয়া হয়। এর মধ্যে আছে শিকড় জাতীয় শাকসবজি ( আলু এবং গাজর ), স্তরজাতীয় ( পেঁয়াজ পরিবার), গাছের পাতা জাতীয় ( শাক এবং লেটুস ), ডাঁটা জাতীয় শাকসবজি ( বাঁশের কাণ্ড এবং শতমূলী), এবং পুষ্পবিন্যাস শাকসবজি ( গ্লোব আর্টিচোক এবং ব্রোকলি এবং অন্যান্য শাকসবজি যেমন বাঁধাকপি বা ফুলকপি)।
প্রাণী
ডান|থাম্ব|বিভিন্ন কাঁচা [[মাংস]] উৎপাদিত প্রাণীসম্পদ তাদের দিয়ে তৈরি করা পণ্যে প্রত্যক্ষ বা অপ্রত্যক্ষভাবে হিসাবে ব্যবহৃত হয়। প্রাণীর কাছ থেকে নেওয়া মাংস হল প্রত্যক্ষ পণ্যের উদাহরণ, যা পেশী সিস্টেমগুলি বা অঙ্গগুলি ( অফাল ) থেকে আসে।
প্রাণীদের দ্বারা উৎপাদিত খাদ্য পণ্যগুলির মধ্যে স্তন্যপায়ী গ্রন্থিগুলির দ্বারা উৎপাদিত দুধ ও রয়েছে, যা অনেক সংস্কৃতিতে ডুবিয়ে বা ডেইরি প্রক্রিয়াজাত করতে ব্যবহৃত হয় যেমন পনির, মাখন ইত্যাদি। এছাড়াও, পাখি এবং অন্যান্য প্রাণী যারা ডিম দেয় তা প্রায়শই খাওয়া যায় এবং মৌমাছিরা মধু উৎপাদন করে (ফুল থেকে একটি আহরিত অমৃত) যা অনেক সংস্কৃতিতে একটি জনপ্রিয় মিষ্টি খাদ্য। কিছু সংস্কৃতিতে রক্ত খাদ্য হিসেবে খাওয়া হয়। কখনও কখনও রক্ত সসেজ হিসেবে যা সস ঘন করতে ব্যবহৃত হয় বা খাদ্য ঘাটতির সময়ে একটি নিরাময় কৃত, লবণাক্ত আকারে তা খাওয়া হয় এবং অন্যরা স্টিউতে রক্ত  ব্যবহার করে যেমন ভাপে সিদ্ধ খরগোশ রান্নায়।
কিছু রীতি নীতির অনুসারে এবং কোন কোন মানুষ সাংস্কৃতিক কারনে, খাদ্যাভ্যাশের জন্য, স্বাস্থ্য রক্ষায়, নৈতিক কারনে বা আদর্শগত কারণে মাংস বা পশু খাদ্য পণ্য গ্রহণ করেন না। নিরামিষাশীরা প্রাণীজ উত্স থেকে শুরু করে বিভিন্ন মাত্রা পর্যন্ত খাবার ত্যাগ করতে পছন্দ করেন। নিরামিষবাদীরা কোনও প্রাণীর উত্স থেকে উপাদান নিয়ে বা প্রানীজ উৎস থাকে এমন কোনও খাবার গ্রহণ করে না।
রিচার্ড ব্যাটারটন
রিচার্ড ব্যাটারটন (Richard Batterton) ছিলেন যুক্তরাষ্ট্রের একজন রাজনীতিবিদ যিনি ১৯৫৯ সাল থেকে ১৯৬৩ সাল পর্যন্ত ডেনভার, কলোরাডোর মেয়র হিসেবে কাজ করেছিলেন।